CELEX: 62015CN0482
Language: mt
Date: 2015-09-09 00:00:00
Title: Kawża C-482/15 P: Appell ippreżentat fid-9 ta’ Settembru 2015 minn Westermann Lernspielverlag GmbH mis-sentenza mogħtija mill-Qorti Ġenerali (It-Tieni Awla) fil-15 ta’ Lulju 2015 fil-Kawża T-333/13 – Westermann Lernspielverlag GmbH vs L-Uffiċċju għall-Armonizzazzjoni fis-Suq Intern (Trade marks u Disinni)

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/16
            
         Appell ippreżentat fid-9 ta’ Settembru 2015 minn Westermann Lernspielverlag GmbH mis-sentenza mogħtija mill-Qorti Ġenerali (It-Tieni Awla) fil-15 ta’ Lulju 2015 fil-Kawża T-333/13 – Westermann Lernspielverlag GmbH vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-482/15 P)
   (2015/C 406/17)
   Lingwa tal-kawża: l-Ingliż
   
      Partijiet
   
   
      Appellant: Westermann Lernspielverlag GmbH (rappreżentanti: A. Nordemann u M. C. Maier, avukati)
   
      Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   
               —
            
            
               tannulla s-sentenza tal-Qorti Ġenerali fil-Kawża T-333/13 tal-15 ta’ Lulju 2015,
            
         
               —
            
            
               tibgħat lura l-kawża quddiem il-Qorti Ġenerali għall-kunsiderazzjoni ulterjuri,
            
         
               —
            
            
               tikkundanna lill-konvenut għall-ispejjeż,
            
         Sussidjarjament, jekk il-Qorti tal-Ġustizzja tasal għall-konklużjoni li s-sentenza tal-Qorti Ġenerali tal-15 ta’ Lulju 2015, ma għadx għandha skop, minħabba l-fatt li t-trade mark tal-parti l-oħra li fuqha kienet ibbażata l-oppożizzjoni ġiet irrevokata fl-intier tagħha b’effett mit-13 ta’ Ġunju 2013, li l-Qorti tal-Ġustizzja jogħġobha:
   
               —
            
            
               tikkonstata li dan ir-rikors ma għadx għandu skop u li ma hemmx iżjed lok li tingħata deċiżjoni.
            
         
      Aggravji u argumenti prinċipali
   
   
               1.
            
            
               ksur tal-prinċipju ta’ drittijiet tad-difiża, b’mod partikolari, tad-dritt għal smigħ,
            
         
               2.
            
            
               ksur tal-prinċipju ta’ dritt għal smigħ xieraq u proċess ġust,
            
         
               3.
            
            
               ksur tal-Artikolu 69(ċ) u (d) tar-Regoli tal-Proċedura tal-Qorti Ġenerali,
            
         
               4.
            
            
               ksur tal-Artikolu 8(1)(b) tar-Regolament dwar it-trade mark Komunitarja (1).
            
         L-appellant huwa tal-fehma li d-dritt fundamentali tiegħu għal smigħ ma ġiex irrispettat mill-Qorti Ġenerali peress li (1) ir-registratur tal-Qorti Ġenerali informa lill-appellant fit-3 ta’ Lulju 2015 li s-sottomissjoni tiegħu – li biha informa lill-Qorti Ġenerali li t-trade mark li fuqha hija bbażata l-oppożizzjoni ex tunc ma għadhiex teżisti – ma setgħetx tittieħed inkunsiderazzjoni u (2) li fis-sentenza tal-Qorti Ġenerali mogħtija fil-15 ta’ Lulju 2015 ma ssemma bl-ebda mod il-fatt li t-trade mark tal-parti l-oħra li fuqha kienet ibbażata l-oppożizzjoni ma kinitx għadha teżisti meta l-Qorti Ġenerali tat is-sentenza.
   L-appellant huwa tal-fehma li d-dritt fundamentali tiegħu ta’ proċess ġust ġie miksur mill-Qorti Ġenerali peress li (1) il-Qorti Ġenerali ċaħdet it-talba tal-appellant għas-sospensjoni tal-proċedura u konsegwentement injorat il-fatt li t-talba għal revoka mressqa mill-appellant fit-13 ta’ Ġunju 2013, kif ukoll it-talba għal kanċellament ibbażata fuq raġuni assoluta mressqa mill-appellant fil-5 ta’ Jannar 2015 kontra t-trade mark tal-parti l-oħra, huma mezzi leġittimi ta’ difiża li għandhom impatt dirett fuq l-eżitu ta’ dawn il-proċedimenti u (2) li l-Qorti Ġenerali rrifjutat li tieħu inkunsiderazzjoni l-osservazzjonijiet tal-appellant tat-12 ta’ Ġunju.
   L-appellant huwa tal-fehma li l-Qorti Ġenerali kisret Artikolu 69(ċ) u (d) tal-Regoli tal-Proċedura tal-Qorti Ġenerali meta hija ċaħdet iż-żewġ talbiet tal-appellant ghas-sospensjoni tal-proċedura mingħajr ebda spjegazzjoni, minkejja li fiż-żewġ każijiet il-konvenut ma ressaq l-ebda oġġezzjoni kontra din is-sospensjoni tal-proċedura u l-appellant ta raġunijiet sostanzjali għala sospensjoni tal-proċedura kienet tidher neċessarja.
   L-appellant huwa tal-fehma li l-Qorti Ġenerali kisret Artikolu 8(1)(b) tar-Regolament dwar it-trade mark Komunitarja peress li hija wettqet żball ta’ liġi u għawġet fatti rilevanti tal-kawża peress li l-evalwazzjoni tal-probabbiltà ta’ konfuzjoni kienet ibbażata fuq trade mark li ġiet irrevokata fit-22 ta’ Mejju 2015, b’effett mit-13 ta’ Ġunju 2013, għalhekk qabel ma l-appellant ressaq il-kawża quddiem il-Qorti Ġenerali fis-17 ta’ Ġunju 2013, u qabel ma l-Qorti Ġenerali tat id-deċiżjoni tagħha. Konsegwentement, meta l-Qorti Ġenerali tat is-sentenza fil-15 ta’ Lulju 2015, it-trade mark Komunitarja Nru 003915121 tal-parti l-oħra, il-kelma/sinjal, la setgħet tittieħed inkunsiderazzjoni u lanqas ma setgħu jsiru xi konklużjonijiet abbażi ta’ din it-trade mark.
   Fl-aħħar nett, l-appellant jitlob lill-Qorti tal-Ġustizzja, jekk hija tikkonstata li s-sentenza tal-Qorti Ġenerali tal-15 ta’ Ġunju 2015 ma ghadx baqalha skop, minħabba l-fatt li t-trade mark tal-parti l-oħra li fuqha l-oppożizzjoni kienet ibbażata ġiet irrevokata fl-intier tagħha b’effett mit-13 ta’ Ġunju 2013, tiddikjara li dan ir-rikors ma għadx għandu skop u li ma hemmx iżjed lok li tingħata deċiżjoni.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)